Osnovna šola Antona Globočnika

Postojna

Cesta na Kremenco 2

Datum: 8. 6. 2009

Obvestilo o oblikah diferenciacije pouka v 8. in 9. razredu pri slovenščini, matematiki in angleščini v šolskem letu 2009/10

Spoštovani starši in učenci bodočega 8. in 9. razreda!

V skladu z določili Pravilnika o izvajanju diferenciacije pri pouku v osnovni šoli (Ur. list RS 63/ 2006) vas obveščamo o oblikah diferenciacije pouka, ki se bo izvajala pri slovenščini, matematiki in angleščini v 8. in 9. razredu v šolskem letu 2009/10.

Svet šole  je sprejel odločitev o izvajanju naslednje oblike diferenciacije za šolsko leto 2009/10:

-pri slovenščini, matematiki in angleščini  bodo v 8. in 9. razredu učenci razporejeni v heterogene učne skupine.

Heterogene učne skupine za izvajanje diferenciacije v 8. in 9. razredu se oblikujejo tako, da učence posameznega razreda v učne skupine razporedi šola. Predlog oblikovanja heterogenih učnih skupin pripravi razrednik skupaj s svetovalno službo in strokovnimi aktivi. Pri razporeditvi učencev se upoštevajo načela celostnega pristopa, razvojne usmerjenosti, strokovne avtonomnosti, aktualnosti, interdisciplinarnosti in strokovnega sodelovanja. Skupine se ne smejo oblikovati na osnovi ocen, spola, socialnega in kulturnega porekla, veroizpovedi, etnične in narodne pripadnosti ali katerihkoli drugih osebnih okoliščin.

Učenci imajo možnost dosegati vse cilje oziroma standarde znanja, ki so opredeljeni v učnih načrtih.

V želji po dobrem sodelovanju v prihajajočem šolskem letu vas lepo pozdravljamo.

